CELEX: 62018TN0739
Language: hu
Date: 2018-12-17 00:00:00
Title: T-739/18. sz. ügy: 2018. december 17-én benyújtott kereset – Darment kontra Bizottság

25.2.2019   
            
            
               HU
            
            
               Az Európai Unió Hivatalos Lapja
            
            
               C 72/34
            
         
      2018. december 17-én benyújtott kereset – Darment kontra Bizottság
      (T-739/18. sz. ügy)
      (2019/C 72/43)
      Az eljárás nyelve: angol
      
         Felek
      
      
         Felperes: Darment Oy (Helsinki, Finnország) (képviselő: C. Ginter ügyvéd)
      
         Alperes: Európai Bizottság
      
         Kérelmek
      
      A felperes azt kéri, hogy a Törvényszék:
      
                  —
               
               
                  semmisítse meg a Bizottság azon határozatát, amely csökkenti a felperesnek fluorozott szénhidrogén forgalomba hozatalára vonatkozóan a 2019-es évre kiosztott kvótát, amely határozatról a felperest a 2018. október 16-i Ares(2018)5305174. sz. levél, valamint egy 2018. december 12-i e-mail útján tájékoztatták;
               
            
                  —
               
               
                  az alperest kötelezze a költségek viselésére.
               
            
         Jogalapok és fontosabb érvek
      
      Keresete alátámasztása érdekében a felperes két jogalapra hivatkozik.
      
                  1.
               
               
                  Az első, arra alapított jogalap, hogy az alperes megsértette az 517/2014/EU rendeletet, (1) amennyiben a 25. cikk (2) bekezdésének alkalmazása során kizárólag a 17. cikk szerint létrehozott nyilvántartásban rendelkezésre álló adatokra támaszkodott, jóllehet kérelmet terjesztettek elő a nyilvántartásban szereplő hibás adatok kijavítása iránt.
               
            
                  2.
               
               
                  A második, arra alapított jogalap, hogy az alperes nyilvánvaló értékelési hibát követett el azzal, hogy nem vette tekintetbe a felperesnek az importált ömlesztett gázok forgalomba hozatalára vonatkozó kvóta tekintetében nyújtott magyarázatait.
               
            
         (1)  A fluortartalmú üvegházhatású gázokról és a 842/2006/EK rendelet hatályon kívül helyezéséről szóló, 2014. április 16-i 517/2014/EU európai parlamenti és tanácsi rendelet (HL L 150, 2014. 5. 20., 150. o.)